

**Курчатов қаласында ит пен мысықтарды ұстау Қағидалары туралы**

***Күшін жойған***

Шығыс Қазақстан облысы Курчатов қалалық мәслихатының 2008 жылғы 15 сәуірдегі N 7/58-IV шешімі. Шығыс Қазақстан облысы Әділет департаментінің Курчатов қаласындағы Әділет басқармасында 2008 жылғы 4 мамырда N 5-3-56 тіркелді. Күші жойылды - Шығыс Қазақстан облысы Курчатов қалалық мәслихатының 2012 жылғы 16 шілдедегі N 6/45-V шешімімен

      Ескерту. Күші жойылды - Шығыс Қазақстан облысы Курчатов қалалық мәслихатының 2012.07.16 N 6/45-V шешімімен.

      Ескерту.Атауға өзгерту енгізілді-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен (қолданысқа енгізілу тәртібін 2-тармақтан қараңыз).

      «Әкімшілік құқық бұзушылық туралы» Қазақстан Республикасы 2001 жылғы 30 қаңтардағы № 155 Кодексінің 310, 311, 387 баптарына, «Қазақстан Республикасындағы жергілікті мемлекеттік басқару туралы» Қазақстан Республикасы 2001 жылғы 23 қаңтардағы № 148-ІІ Заңының 6 бабына сәйкес Курчатов қалалық мәслихаты **ШЕШТІ:**

      1. Курчатов қаласында жануарларды ұстау, ит пен мысықтарды серуендету Қағидалары қосымшаға сай бекітілсін.

      2. «Курчатов қаласында хайуандарды ұстау ережелері туралы» үшінші шақырылған Курчатов қалалық мәслихатының 2004 жылғы 27 желтоқсандағы № 13/51-ІІІ шешімінің күші жойылды деп танылсын (Нормативті құқықтық актілерді мемлекеттік тіркеу тізілімінде 2005 жылғы 08 ақпанда 2170 нөмірімен тіркелген,«Дидар» газетінің 2005 жылғы 29 наурыздағы № 32, «Рудный Алтай» газетінің 2005 жылғы 26 наурыздағы № 45-46 нөмірлерінде жарияланған).

      3. Осы шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

      *Сессия төрағасы                              Г. КОНДРАТЕНКО*

*Курчатов қалалық*

*мәслихатының хатшысы                          Ш. ТӨЛЕУТАЕВ*

Курчатов қалалық мәслихаты

7 сессиясының

2008 жылғы 15 сәуірдегі

№ 7/58-IV шешіміне

қосымша

**Курчатов қаласында ит пен мысықтарды ұстау**
**ҚАҒИДАЛАРЫ**

      Ескерту. Тақырып жаңа редакцияда-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен (қолданысқа енгізілу тәртібін 2-тармақтан қараңыз).

      Курчатов қаласында ит пен мысықтарды ұстау Қағидалары Қазақстан Республикасының 2001 жылғы 23 қаңтардағы № 148-ІІ «Қазақстан Республикасындағы жергілікті мемлекеттік басқару туралы», Қазақстан Республикасының 2002 жылғы 10 шілдедегі № 339-ІІ «Ветеринария туралы» Заңдарына, 2001 жылғы 30 қаңтардағы № 155-ІІ Қазақстан Республикасының әкімшілік құқық бұзушылық Кодексі мен басқа да Қазақстан Республикасының нормативтік құқықтық актілеріне сәйкес әзірленген, жалпы адам мен жануарларға тән аурулардан халықты қорғауға бағытталған.

 **1. Жалпы ережелер**

      1. Осы қағидалар (бұдан әрі – Қағидалар) Курчатов қаласында ит мен мысықтарды ұстау және қолдану талаптарын реттеп, қала тұрғындарының қауіпсіздігін қамтамасыз ету мақсатында жануарларды қарау саласы қаланың саяси негізін түзеуге бағытталған.

      Ескерту.1-тармаққа өзгерту енгізілді-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен (қолданысқа енгізілу тәртібін 2-тармақтан қараңыз).

      2. Осы Қағидалардың талаптары барлық жеке және заңды тұлғаларға, ведомстволық бағыныштылығы мен меншік түріне қарамастан, жануарлар иелеріне қатысты.

      3. алынып тасталды-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен.

 **2. Жануарларды тіркеу тәртіптері**

      4. Жануарларды тіркеу Қазақстан Республикасының қолданыстағы заңнамаларына сәйкес жүргізіледі.

      Жануарларды ұстаудың міндетті шарттары:

      1) ветеринарлық - санитарлық, санитарлық - тазалық ережесі мен нормасын сақтау;

      2) қаланың ветеринарлық клиникасында 1-3 айлық жасынан бастап диагностикалық тексеру мен паразиттік ауруларға қарсы домдауға, аса жұқпалы инфекциялық ауруларына қарсы вакцинациялау, тіркеу жыл сайын қайта тіркелуге тиіс. Жаңадан иелікке алынған жануарлар міндетті түрде Қазақстан Республикасының қолданыстағы заңнамасына сәйкес тіркелуі керек.

      5. Жануарларды сату мен қаладан шығару тек Қазақстан Республикасы ауыл шаруашылық Министрлігі Агроөнеркәсіп кешеніндегі Курчатов қалалық аумақтық инспекциясының ветеринарлық қадағалау бөлімі мамандары (бұдан әрі - ҚР АШМ АӨК МИК Курчатов қалалық аумақтық инспекциясы) төл құжат негізінде, белгіленген үлгідегі вакцинация мен дегельминтизация мерзімдері көрсетілген ветеринарлық құжат хатталғанда ғана рұқсат етіледі.

 **3. Жануарларды ұстау**

      6. Жануарлар иелеріне рұқсат етіледі:

      1) тұрғын үй жайларында жануарларды ұстау, оның ішінде туыстық қатысы жоқ екі не одан да көп жанұя тұратын пәтерлерде, көршісінің медициналық теріс көрсеткіші болмаған жағдайда, олардың келісімімен, бекітілген ветеринарлық-санитарлық ережелерді сақтағанда;

      2) иттерді жеке жер үйлерде ұстау тек аумағы жақсы қоршалған болса және міндетті түрде кірер есікте иттің бар екендігі туралы ескертпе жазу болғанда;

      3) иттер мен мысықтарды және басқа жануарларды ұстау «хайуанаттар бұрышы», «тірі бұрышытарда» балалар мен жасөспірімдер мекемелерінде, жазғы және қысқы сауықтыру санаториялық-курорттық мекемелерде,санитарлық-эпидемиологиялық және ветеринарлық қызметтердің рұқсаты болғанда;

      4) мекемелер мен ұйымдардың күзет иттерін тек байлауда немесе тор қоршауларда ұстауға;

      5) алынып тасталды-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен

      6) алынып тасталды-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен.

 **4. Жануарларды серуендету тәртіптері**

      7. Серуендету кезінде иттер мен мысықтардың иелері келесі талаптарды сақтауға міндетті:

      1) иттерді серуендеуге қарғы баумен шығаруға рұқсат етіледі, қарғы баудың ұзындығы жануардың жүріс-тұрысын бақылайтындай болуы керек; адамдар мен жануарларға қауіп төндіретін иттерге тұмылдырық кигізілуі тиіс;

      2) ит иесімен бірге тыйым салынатын жазулары «жануармен кіруге тыйым салынған» жоқ мекемелерге поштаға,азық-түлік емес дүкендерге қысқа тізгінде не тұмылдырықта кіруге рұқсат етіледі;

      3) иттер мен мысықтарды қала көліктерінде тасмалдау жолаушылардың мазасын алмайтындай жағдайда болса рұқсат етіледі, егер тек жануарлар тұмылдырықта не арнайы торлар мен сөмкелерде болса;

      4) жануар иелері шектеулі уақытқа иттерін қысқа тізгінде дүкен не басқа мекеме маңына қалдыруға құқығы бар(үлкен иттерде тұмылдырық).

      Ескерту.7-тармаққа өзгерту енгізілді-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен (қолданысқа енгізілу тәртібін 2-тармақтан қараңыз).

      8. Жануар иелеріне тыйым салынады:

      1) жануарларды балалар аулалары алаңдарында, балалардың мектепте дейінгі мекемелерінде, мектеп пен оқу мекемелерінде, денсаулық сақтау объектілерінде, спорт алаңдарында,саябақтарда, су құбырлары мен қала жағажайларында серуендетуге;

      2) алынып тасталды-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен.

      3) жануарларды қоғамдық тамақтану кәсіпорындары мен азық-түлік сататын дүкендері жайларында ұстауға және әкелуге;

      4) жануарларды көпшілік қолданатын жерлерде: подъездерде, шатыр мен баспалдақ торларында, жер төлелерде, жатақхана дәліздерінде ұстауға;

      5) Курчатов қаласының аумағында ит ұрыстарын өткізуге;

      6) жануарлар күшіктерін белгіленбеген жерлерде және ветеринарлық құжаттарынсыз(ветеринарлық төл құжат, күшік картасы, тұқымының сертификаты) сатуға;

      7) жануарлардың өлекселерін лақтыруға және өз бетінше жерлеуге;

      8) алынып тасталды-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен.

 **5. Жануарлар иелерінің құқықтары**

      9. Тіркелген жануарлар иесінің меншігі болып табылады және кез-келген меншік заңмен қорғалады.

      10. Жануар тек иесінен соттың шешімімен немесе Қазақстан Республикасының ветеринария саласындағы қолданыстағы заңнамасында қаралған жағдайларда ғана алынады.

 **6. Жануарлар иелерінің міндеттері**

      11. Жануарлар иелері төменде аталған талаптарды орындауға міндетті:

      1) жануарларды ұстауға, өсіруге және де тасмалдауға байланысты орналастыру, құрылыс салу, қайта құру мен мемлекеттік ветеринарлық бақылау объектілерді қолдануды енгізгенде зоогигиеналық және ветеринарлық (ветеринарлық-санитарлық) талаптарды сақтауға;

      2) мемлекеттік ветеринарлық қадағалау органдарына сатып алынған, төлден алынған жануарларды, олардың сойылғаны мен сатылғаны туралы хабарлауға;

      3) ветеринарлық мамандардың талабы бойынша диагностикалық тексеру мен вакцинациялауды жүргізу үшін жануарларды әкелуге;

      4) кенет жұт болған, бірнеше жануарлардың бір мезгілде аурған жағдайдаларында немесе оғаш мінез құлықтар көрсеткен жағдайда ветеринарлық мамандарына хабарлап, олар келгенше ауыруға күдікті жануарларды оқшаулау шарасын қолдануға;

      5) үнемі алдын аулу мақсатында жануарларға дегельминтизация, мал жайларына дератизация, дезинфекция, дезинсекция жүргізуге.

      12. Жануар иелерінің міндетті:

      1) жануарларға адамгершілікпен қарауға, су мен тамақсыз, қараусыз қалдырмауға, ұрып-соқпауға, оларды биологиялық ерекшеліктеріне сәйкес ұстауға, ауырған жағдайда уақытылы ветеринарлық көмекке жүгінуге;

      2) алынып тасталды-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен.

      3) оларды серуендететін және ұстайтын жерлердің санитарлық жағдайын сақтауға, аулаларды, подъездерді, баспалдақ торларын, лифтерді, балалар алаңын, жолдар мен жүргіншілер жолдарын, саябақтарды, демалыс орындарын ластамауға; ластанған жағдайда арнайы құралдардың (қалақша, дорба) көмегімен жинауды жүргізуге;

      Ескерту.3-тармақшаға өзгерту енгізілді-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен (қолданысқа енгізілу тәртібін 2-тармақтан қараңыз)..

      4) айналасындағы адамдар мен жануарлардың қауіпсіздігін қамтамасыз етуге керекті шаралар қолдануға;

      5) жануарларды сатып алғаны, жоғалтқаны немесе өлгені туралы ҚР АШМ АӨК МИК Курчатов қалалық аумақтық инспекциясының ветеринарлық қадағалау бөліміне хабарлауға;

      6) жануарлар адамды немесе басқа жануарларды тістеген, жарақаттаған жағдайда жануар иесі ҚР АШМ АӨК МИК Курчатов қалалық аумақтық инспекциясының ветеринарлық қадағалау бөлімі мен мемлекеттік санитарлық-эпидемиологиялық қадағалау Департаментінің Курчатов қаласы бойынша бөліміне тез хабарлауға, сонымен қатар мамандар келгенше жануарларды қарау мен карантиндеуге, оқшаулауға;

      7) жануарларды ары қарай ұстау мүмкіндігі болмаса, оны сатуға, басқа тұлғаға беруге немесе ит, мысық аулаумен айналысатын ұйымдарға өткізуге.

 **7. Иесіз иттер мен мысықтарды аулау**

      13. Қоғамдық орындардағы (көшеде, аула аумағында, саябақтар, демалыс орындары мен басқа да орындар) иесінсіз жүрген иттер мен мысықтарды, иесі байлағандарынан басқасы иесіз болып есептеледі, олар арнайы иесіз жануарларды аулау мен өлекселерін жинау мекемелерінің аулауына жатады.

      14. Ауланған иттер мен мысықтарды уақытша ит пен мысық ұстау орындарына қамап, қолданыстағы заңнамада көзделген белгілі бір уақытқа дейін ұстайды.

      15. Аулау уақыты болып, мамандандырылған иесіз жануарларды аулау мекемесінің тіркеу журналында бекітілген уақыт болып есептеледі. Тіркеу журналында жануардың бірдейлендіру, жануарларға жүргізілген әрекеттері туралы мәліметтері болуы керек.

      16. Мамандандырылған ұйымдардың иесіз жануарларды аулауы ветеринария саласында қолданыстағы заңнама нормаларына сәйкес жүргізілуі керек.

 **8. Қағидаларды бұзғаны үшін жануарлар**
**иелерінің жауапкершілігі**

      17. Осы Қағидаларды бұзғаны үшін жануарлар иелері ҚР Әкімшілік құқық бұзушылық туралы Кодексінің 311-бабына сәйкес жауапқа тартылады.

      Ескерту.17-тармаққа өзгерту енгізілді-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен (қолданысқа енгізілу тәртібін 2-тармақтан қараңыз)..

      18. Мал иелері ветеринарлық-санитарлық шараларды сақтамағаны үшін ҚР Әкімшілік құқық бұзушылық туралы Кодексінің 310 бабына сәйкес жауапқа тартылады.

      19. Жануарлардың иелері, жануарларды ұрғаны, жарақаттағаны және олардың өліміне әкеп соққаны үшін Қазақстан Республикасының қолданыстағы заңнамаларына сәйкес жауапқа тартылады.

      Ескерту.17-тармаққа өзгерту енгізілді-Шығыс Қазақстан облысы Курчатов қалалық мәслихатының 2009.04.23 N 18/137-IV шешімімен (қолданысқа енгізілу тәртібін 2-тармақтан қараңыз).

 **9.Қағидалардың орындалуын бақылау**

      20. Осы Қағиданы қала тұрғындары, кәсіпорындар, ұйымдар мен мекемелердің орындалуын бақылауды мемлекеттік органдар жүргізеді, олар Қазақстан Республикасының заңнамасына сәйкес уәкілетті санитарлық - эпидемиологиялық және ветеринарлық қадағалау, ішкі істер органы, барлық меншік нысанындағы тұрғын үй-пайдалану мекемелері.

      21. Мемлекеттік ветеринарлық және санитарлық-эпидемиологиялық қадағалау органдары келесі шараларды жүргізеді:

      1) ескерту, айқындау және Қазақстан Республикасының ветеринария саласындағы заңнама бұзушылықтарын жою;

      2) жануарлар иелерінің ветеринарлық-санитарлық талаптарын орындауына бақылау жүргізу;

      3) иесіз жануарларды аулау қызметі жұмыстарын ұйымдастыруға көмек көрсету.

      22. Ішкі істер органы қолданыстағы заңнамаларға сәйкес осы Қағиданың қалада сақталуына бақылауды қамтамасыз етеді.

      23. Жергілікті атқарушы орган жануарларды ұстаудағы санитарлық аймақтардың шекарасын бекітуге ұсыныс енгізеді.

      24. Тұрғын үй кооперативтері, жеке меншік пәтерлер кооперативтері, кондоминиумдар, тұрғын үй қорын пайдалануға жауап беруші кәсіпорындары құрылыс салынбаған аумақтан сәйкес белгі қойылған иттерді серуендетуге бекітілген аумақтардан немесе шағын аудан аумақтарынан орынды анықтайды.

      25. Тұрғын үй қорын пайдалануға жауап беруші кәсіпорындары міндетті:

      1) иттерді серуендетуге анықталған орындарда, аула аумағының санитарлық жағдайын сақтауға;

      2) жануарлардың енбеуі үшін жер төлелердің, шатырлардың және тағы да басқа жайлардың есіктерін жабық қалпында ұстауға;

      3) жануарларды аулаумен айналысатын ұйымдарға аумағындағы иесіз жануарлардың, оның ішінде иттер мен мысықтардың барлығы туралы хабарлауға міндетті.

      *Курчатов қаласының әкім аппараты*

*Басшысының міндетін атқарушы                       Б. ӘШІРОВА*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК